stanford-oval/wikipedia huggingface dataset:
וילי דן אודן
ביוגרפיה

דן אודן נולדה ברוטרדם.
באליפות אירופה השלישית בשחייה שנערכה בפריז, צרפת בשנת 1931 בהיותה רק בת 13 זכתה דן אודן במדליית זהב במשחה שליחות 4x100 מטר חופשי בתוצאה של 4:55.0 דקות ובמדליית כסף במשחה ל-100 מטר חופשי בתוצאה של 1:11.8 דקות.
באולימפיאדת לוס אנג'לס (1932) זכתה דן אודן בשתי מדליות כסף, במשחה ל-100 מטר חופשי בתוצאה של 1:07.8 דקות, אחרי הלן מדיסון שקבעה שיא אולימפי חדש של 1:06.8 דקות ולפני אלינור גרטי-סביל (1:08.2 דקות) שתיהן מארצות הברית ובמשחה שליחות 4x100 מטר חופשי בתוצאה של 4:47.5 דקות, אחרי ארצות הברית שקבעה שיא עולם חדש של 4:38.0 דקות, ולפני בריטניה (4:52.4 דקות).
ביוגרפיה > שיאי עולם בין האולימפיאדות

השנים שבין שתי האולימפיאדות היו השנים האיכותיות ביותר של דן אודן. בתחרות שחייה שנערכה באנטוורפן, בלגיה ביולי 1933 קבעה דן אודן במשחה ל-100 מטר שיא עולם חדש ראשון של 1:06.0 דקות, שיפור לשיא של מדיסון (1:06.6 דקות). לאחר מכן, היא שיפרה שיא זה שלוש פעמים נוספות והעמידה אותו לבסוף על 1:04.8 דקות. במשחה ל-200 מטר חופשי היא שיפרה את שיא העולם שלוש פעמים והעמידה אותו על 2:25.3 דקות ובמשחה ל-400 מטר חופשי היא קבעה שיא עולם חדש בתוצאה של 5:16 דקות בשנת 1934.
ביוגרפיה > אלופת אירופה

באליפות אירופה בשחייה שנערכה במגדבורג, גרמניה בשנת 1934 זכתה דן אודן ב-3 מדליות שתיים זהב ואחת כסף. מדליות זהב במשחה ל-100 מטר חופשי בתוצאה של 1:07.1 דקות ובמשחה שליחות 4x100 מטר חופשי בתוצאה של 4:41.5 דקות ומדליית כסף במשחה ל-400 מטר חופשי בתוצאה של 5:27.4 דקות, זהה לזו של המנצחת בת ארצה ריי מסטנברוק.
ביוגרפיה > מדליית זהב באולימפיאדה

באולימפיאדת ברלין (1936) זכתה דן אודן במדליית זהב במשחה שליחות 4x100 מטר חופשי בשיא אולימפי חדש של 4:36.0 דקות, לפני גרמניה (4:36.8 דקות) וארצות הברית (4:40.2 דקות). נוסף לכך, היא סיימה במקום רביעי במשחה ל-100 מטר חופשי בו החזיקה בשיא העולם כשקבעה תוצאה של 1:07.6 דקות, המנצחת במשחה זה הייתה מסטנברוק שקבעה שיא אולימפי חדש (1:05.9 דקות). בשלב חצי הגמר היא קבעה תוצאה של 1:06.7 דקות.
באליפות אירופה שנערכה בלונדון, בריטניה בשנת 1938 זכתה דן אודן במדליית כסף במשחה שליחות 4x100 מטר חופשי בתוצאה של 4:39.5 דקות.
תארים

דן אודן החזיקה בשיא העולם במשחה ל-100 מטר חופשי במשך 23 שנים, השיא האחרון שקבעה במשחה זה (1:04.6 דקות) החזיק מעמד במשך 20 שנים עד שנישבר על ידי דון פרייזר מאוסטרליה (1:04.5 דקות).
בשנת 1970 זכתה דן אודן להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר חופשי
התפתחות שיא העולם במשחה ל-200 מטר חופשי
התפתחות שיא העולם במשחה ל-200 מטר חופשי
הערות שוליים

1 2  WILLY den OUDEN (Holland/NED) - 1970 Honor Swimmer, באתר International Swimming Hall of Fame
| --- | --- |
בקרת זהויות :  BPN: 43025583  ISNI: 0000 0003 9446 2101  NTA: 273432192  VIAF: 289022626   WorldCat (עם VIAF): 289022626
הר קורנו

| --- | --- |
אין תמונה חופשית
 מידע כללי
 על שם:  Paul Cornu 
 גובה:  1,450 מ' 
 מיקום:  אזור הברית האנטארקטית,
 קואורדינטות:  64°09′00″S 60°35′00″W﻿ / ﻿64.15°S 60.5833°W﻿ / -64.15; -60.5833
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר קורנו(למפת חצי האי האנטארקטי רגילה) בסיס חנרל ברנרדו אוהיגינס ריקלמההר קורנו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר קורנו(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר קורנו
 
הר קורנו (באנגלית: Mount Cornu) הוא הר בצפון ארץ גרהאם שבאנטארקטיקה.
ההר מתנשא מעל מוצאו של קרחון גרגורי; והוא נמצא צפונית לקרחון ברגה.
גובהו של ההר 1,450 מטרים מעל פני הים.
היסטוריה > מיפוי ההר

ההר מופיע לראשונה על גבי מפה של ממשלת ארגנטינה משנת 1957.
היסטוריה > מקור השם

שמו של ההר ניתן לו בשנת 1960 על ידי הוועדה המייעצת לשמות אנטארקטיים של בריטניה.
ההר נקרא על שמו של פול קורנו, חלוץ בתחום האווירונאוטיקה - שהמציא מסוק והיה הראשון שהצליח להמריא איתו (המראה אלכסונית, ולא אנכית).
שם זה ניתן להר, בדומה לאתרים אחרים בסמוך, שנקראו על שמם של חלוצים בתחום התעופה.
הערות שוליים

1 2 3 4 5 6  מידע גאוגרפי והיסטורי
↑  לפי מקור אחר גובהו של ההר 983 מטרים מעל פני הים
↑  מידע גאוגרפי
דלקת לבלב כרונית

| --- | --- |
 תחום:  גסטרואנטרולוגיה 
 קישורים ומאגרי מידע
 eMedicine:  181554 
 MeSH:  D050500
 סיווגים
 ICD-10:  K86.0, K86.1 
 ICD-11:  DC32 
 
דלקת לבלב כרונית או פנקראטיטיס כרונית מאופיינת בשינויים בלתי הפיכים של רקמת הלבלב, לרבות פיברוזיס ואיבוד התפקוד של רקמת הלבלב האקסוקרינית והאנדוקרינית. לרוב החולים המפתחים דלקת לבלב כרונית, עבר עשיר של שתיית אלכוהול. נכון ל-2012, ההנחה הרווחת היא שדלקת לבלב כרונית מתחילה כדלקת לבלב חריפה ועם הזמן מתרחשות אפיזודות תת-קליניות ההופכות את רקמת הלבלב לפיברוטית.
אטיולוגיות

סיבות מטבוליות וטוקסיות: אלכוהוליזם או צריכת יתר של אלכוהול מהווה את הסיבה העיקרית לדלקת לבלב כרונית. גורמים נוספים המקושרים בהיווצרות דלקת לבלב כרונית כוללים עישון סיגריות, היפרקלצמיה, היפרליפידמיה ואי-ספיקת כליות כרונית.
סיבות אידיופתיות – חלק לא מבוטל מן החולים (25% מן החולים הבוגרים בארצות הברית) מסווגים כבעלי דלקת לבלב כרונית מסיבה שאינה ידועה (אידיופתית).
סיבות גנטיות – סיבות גנטיות יכולות לבוא לידי ביטוי במוטציות שונות בגנים PRSS1 או PRSS2 וסיסטיק פיברוזיס. סיבה אפשרית נוספת היא דלקת לבלב תורשתית, מחלה נדירה יחסית אשר בין היתר נגרמת כתוצאה מפגם בגן המקודד לטריפסינוגן באופן בו אנזים נשאר מאוקטב ובכך מביא להרס של תעלות הלבלב.
סיבות אוטואימוניות – דלקת לבלב המקושרת לתסמונת שגרן, מחלות מעי דלקתיות, שחמת כבד ראשונית, דלקת אוטואימונית של הלבלב ועוד. דלקת אוטואימונית של הלבלב אינה מחלה שכיחה, ומאופיינת בתסמינים קליניים שונים הכוללים כאב בטן אולם ללא ההתקפים הרגילים של פנקראטיטיס חריפה, התייצגות קלינית עם צהבת חסימתית, היווצרות בצקת והגדלה של הלבלב באופן המחקה ודומה לקרצינומה של הלבלב. עוד, ניתן למצוא עליה ברמות גמא גלובולינים, בעיקר IgG4, וכן רמות של נוגדנים עצמיים נוספים בדם והיעדר הסתיידויות או ציסטות בלבלב. מרבית החולים הסובלים מדלקת אוטואימונית של הלבלב יפיקו תועלת מטיפול בסטרואידים אשר יקלו על התסמינים הקליניים ויביאו לשינויים הפיכים ברקמת הלבלב ובגודלו.
דלקות לבלב חריפות חוזרות המביאות לדלקת לבלב כרונית.
סיבות חסימתיות – יכולות להיווצר בשל גידול החוסם את תעלות הלבלב, Pancreas divisum, ציסטות פרה-אמפולריות בלבלב ועוד.
פתוגנזה

קיימים מספר הסברים להתפתחותה של דלקת לבלב כרונית. אפיון שנעשה לתאי לבלב מסוג pancreatic stellate cells הדגים את התהליכים התאיים המתרחשים בתגובה לחומרים שונים כגון אלכוהול. כנראה, שלתאים אלו תפקיד בשמירה על ארכיטקטורה תקינה של הלבלב, כאשר גירוי על ידי אלכוהול או חומר אחר מביא לנזק הנגרם על ידי מטלופרוטאינזות והרס רקמת הקולגן הנורמלית, כאשר מתרחשת יצירת קולגן חדש המביא להרס המבנה הלבלבי הקודם. ציטוקינים פרו-דלקתיים, TNF ואינטרלויקין IL-1 ו- IL-6 כמו גם תרכובות מחמצנות שונות יכולות להביא לשפעול של תאי ה-stellate. תאים אלו, מבטאים גם גורמי גדילה מסוג TFG המביאים להמשך תהליך יצירת הדלקת הכרונית.
אבחנה

קיים קושי קליני להבחין בין התקפות אקוטיות לבין תסמינים כרוניים של דלקת הלבלב. חולים בדלקת לבלב כרונית יציגו במרבית המקרים תמונה של כאבים בטניים קודמים, ול-60% עד 80% מהחולים יש היסטוריה של שתיית אלכוהול. לעיתים ישנה גם היסטוריה משפחתית של דלקת לבלב המרמזת על מחלות אוטואימוניות או דלקת לבלב משפחתית. סוכרת או בעיות בתת-ספיגה יכולות להעיד על כך שרקמת הלבלב ניזוקה במהלך השנים. בעיקרון, חולים בדלקת לבלב כרונית יציגו כאבי בטן עליונים המקרינים לגב. הכאבים יכולים להיות קבועים או חוזרים והולכים, והם עולים כשיש צריכה של אלכוהול או של אוכל. עם זאת, חלק מהמטופלים לא חשים כאבים, אולם כן מתלוננים על הפרעות ספיגה המתבטאות בירידה במשקל.
בדיקות הדמיה כגון CT יראו רקמת לבלב מסוידת, כתוצאה משקיעה של סידן פחמתי (קלציום ביקרבונט) בתעלות הלבלב. אך לבלב שאינו מסויד לא שולל בהכרח אבחנה של דלקת לבלב כרונית. ייתכן, שהבדיקה הרגישה ביותר לאבחנה היא הדגמת מערכת התעלות של הלבלב, למשל על ידי ERCP,‏ CT מסוג כולנגיופנקראטוגרפיה או MRI כגון בדיקת MRCP המשמשת כבדיקת הבחירה לצורך אבחון דלקת לבלב כרונית. דלקת לבלב כרונית מאופיינת על ידי מבנה א-נורמלי או לא סדיר של תעלות בלבלב, היצרויות ואזורים מורחבים. חולים מסוימים מפתחים מצב בו מסיבה לא ברורה כל התעלות (large duct disease), בעוד שחולים אחרים מפתחים מחלה בה התעלות הן קטנות יחסית (small duct disease). אצל חלק מן מהחולים, תעלות הלבלב נראות כמו "שרשרת אגמים" עם מקטעים של הרחבה והיצרות לסירוגין. אולטראסאונד אנדוסקופי (EUS) יכול להדגים גם הוא תמונה של היצרויות, הרחבות, הסתיידויות או פיברוזיס של רקמת הלבלב.
ניתן לבדוק מעבדתית את תפקוד הלבלב. ללבלב יש רזרבה תפקודית גבוהה, במרבית המקרים על רקמת הלבלב להיהרס בכ-90% על מנת שהמטופל יפתח צואה שומנית (סטאטוריאה) המעידה על בעיה בהפרשת אנזימי לבלב המפרקים את המזון. ניתן לעשות בדיקות לא פולשניות להערכת תפקוד הלבלב, או בדיקות פולשניות. בדיקות לא פולשניות יכללו הערכת תוכן הצואה לבדיקת כמות אנזימי העיכול, או בדיקת תפקוד הלבלב על ידי מדידת תוצרים מטבוליים. מבחנים אלו אינם רגישים דיים להערכת תפקוד הלבלב ויש לעיתים צורך בבדיקות פולשניות. אלו יכולות לכלול הכנסת צינורית לתריסריון ומדידת רמת הביקרבונט המופרש מהלבלב או רמת ההורמון המופרש מהלבלב. גם מבחנים אלו, על אף רגישותם הגבוהה יחסית באבחנה, עדיין אינם רגישים מספיק ומציגים במספר רב של המקרים תוצאות שהן false negative.
חלק מהחולים בדלקת לבלב כרונית לא ירגישו בכאבים, מה שמקשה על איבחון עד לסיבוכים או אובדן תפקוד הרקמה הלבלבית במועד האבחון. למרבית החולים, עם זאת, קיים כאב אינטרמיטנטי או כאב קבוע, המגביל את איכות החיים ומביא לאשפוזים חוזרים ונשנים. עם הזמן רקמת הלבלב תלך ותיהרס בקרב החולים, שיפתחו גם סוכרת וסטאטוריאה ויציגו ירידה ניכרת במשקל כתוצאה מחוסר ספיגת מזון בגוף.
סיבוכים של דלקת לבלב כרונית

דלקת לבלב כרונית עלולה להביא לסיבוכים שונים, כמו למשל דימום מדרכי העיכול (שיכול לנבוע מסיבות שונות). סיבוך נוסף יכול להתבטא בנזק לאיברי מטרה כתוצאה מהתפתחות של סוכרת, כגון רטינופתיה, נפרופתיה סוכרתית ונוירופתיה. אולם נזק זה אינו שכיח. צהבת, עימדון של דרכי המרה ושחמת הכבד יכולים לנבוע כתוצאה מתהליך דלקתי ממושך ליד דרכי המרה. הסיכון לקרצינומה של הלבלב עולה אצל אנשים הסובלים מדלקת לבלב כרונית, ומוערך בכ-4% לאחר 20 שנות מחלה, כאשר מטופלים עם דלקת לבלב תורשתית נמצאים בסיכון הגבוה פי 10 לפתח קרצינומה של הלבלב.
הטיפול בתת-ספיגה כתוצאה מדלקת לבלב כרונית

אובדן התפקוד של רקמת הלבלב משפיע בעיקר על עיכול מזון שומני. לצורך טיפול בתת-ספיגה של שומנים, יש לגרום להעברת אנזימים ליפוליטיים ("ליפו" משמעו שומן ואילו "ליטיים" פירושם לפרק) למעי הדק באופן שיביא להצלחת הטיפול. תאורטית, ניתן לתת ליפאז חיצוני דרך הפה על מנת לפרק שומנים, אך בעייתי לתת ליפאז כיוון שמרביתו מאבד את תפקודו לאחר מעבר בסביבת החומציות הגבוהה שבקיבה. ניתן לטפל חלקית בבעיה זו על ידי מתן תרופות סותרות חומצה.
הטיפול בכאב הנובע מדלקת לבלב כרונית

על חולים הסובלים מדלקת לבלב כרונית להימנע לחלוטין משתיית אלכוהול, הגם שהתסמינים עלולים להמשיך ולהופיע גם לאחר הפסקת השתייה. התקפות של היפר-ליפידמה יכולות להימנע על ידי נירמול ערכי שומן בדם, מתן תרופות להורדת ערכי השומנים ודיאטה מתאימה. אנשים הסובלים מדלקת לבלב כרונית על רקע מחלות אוטואימוניות מקבלים סטרואידים ולעיתים רבות טיפול זה מוביל לקלה במצבם. עבור חולים רבים עם דלקת לבלב כרונית הגורמת לכאבים, יש לבחון הקלה של הכאבים בדרכים נוספות.
הטיפול בכאב הנובע מדלקת לבלב כרונית > טיפול אנדוסקופי

נכון ל-2012 טיפול אנדוסקופי לא נבחן דיו באמצעות מחקרים פרוספקטיביים. טיפול באמצעות אנדוסקופ כולל חיתוך של הספינקטר על שם oddie לצורך הפחתת הלחץ אצל חולים בהם קיימות רמות לחצים גבוהות בצינור הלבלב והקלת הכאב, או למשל הסרת אבנים מתעלות הלבלב, הנחת תומכנים או הרחבת תעלות מוצרות.
הטיפול בכאב הנובע מדלקת לבלב כרונית > טיפול באמצעות צריבה

הכאב המופק מדלקת הלבלב מועבר באמצעות עצבים סימפתטטים העוברים לגנגליון הצליאק בבטן, ומשם לקורטקס. ניתן לחסום את העברת המידע העצבי בגנגליון הצליאק, או באופן מלעורי (דרך העור), אנדוסקופי או באמצעות הסרת הפלקסוס העצבי במקום, עם דיווחים על 50% הקלה של הכאבים לטווח ארוך.
הטיפול בכאב הנובע מדלקת לבלב כרונית > טיפול כירורגי

כאשר החולים סובלים מכאב המגביל באורח משמעותי את חייהם, על אף טיפול במשככי כאבים והפסקת שתיית אלכוהול, יש צורך בניתוח. לפני הניתוח נעשית הדמיה של תעלות הלבלב עליה מבוסס הניתוח והאופציות הניתוחיות. למטופלים עם תעלות לבלב קטנות (פחות מ-4 עד 6 מ"מ), אשר הדלקת הלבלב נגרמת כתוצאה מחסימה באזור האמפולות, הטיפול הכירורגי הוא Transduodenal sphincteroplasty של ה-common bile duct. הטיפול הכירורגי לחולים עם תעלות מורחבות הוא יצירת אנסטמוזה בין התעלה המורחבת ותוכן המעי הדק. הלבלב נחתך לאורכו באופן בו התעלה המרכזית בו נפחת לאורכה, ומתבצעת השקה ללולאת מעי (puestow & gillesby). ניתוח זה מפחית את הלחץ הקיים בתעלה אולם דורש כריתה של הטחול אשר אנטומית נמצא קרוב מאוד ללבלב. קיימות מודיפיקציות לניתוח זה על ידי ביצוע השקה שונה (partingon & Rochelle) שבה אין צורך בכריתת הטחול. ניתוחים אלו מביאים להקלה בכאבים אצל מרבית החולים. ניתן לטפל בכאבים גם על ידי כריתה של ראש הלבלב, מי שאחראי במרבית המקרים לתהליך הדלקתי. מחקרים הראו שכריתת ראש הלבלב בהליך ויפל הביאה להקלת הכאבים בכ-70% עד 80% מן החולים.
| --- | --- |
בקרת זהויות :  NKC: ph125711 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הר קוק (הרי סנט אליאס)

ערך זה עוסק בהר באלסקה. אם התכוונתם להרים בשם זה, ראו .
| --- | --- |

 מידע כללי
 גובה:  4,194 מ' 
 מדינה:  ארצות הברית 
 מיקום:  אלסקה, ארצות הבריתארצות הברית
 רכס הרים:  רכס סנט אליאס 
 קואורדינטות:  60°11′11″N 139°58′37″W﻿ / ﻿60.1864°N 139.977°W﻿ / 60.1864; -139.977
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורהר קוק(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורהר קוק(למפת יוקון רגילה) וייטהורס דוסון סיטי ווטסון לייק אלסקה הטריטוריות הצפון-מערביות  קולומביה הבריטית ים בופורהר קוק(למפת יוקון מוגדלת) וייטהורס דוסון סיטי ווטסון לייק אלסקה הטריטוריות הצפון-מערביות  קולומביה הבריטית ים בופורהר קוק
 
הר קוק (באנגלית: Mount Cook) או פסגת הגבול 182 (באנגלית: Boundary Peak 182) הוא פסגה גבוהה בהרי סנט אליאס, על הגבול בין פרובינציית יוקון שבקנדה לבין מדינת אלסקה שבארצות הברית.
גאוגרפיה

ההר, שגובהו 4,194 מטרים מעל פני הים, והוא מתנשא מעל סביבתו לגובה של 2,365 מטרים.
הר קוק הוא ההר ה-79 בגובהו באמריקה הצפונית, וה-49 בהתנשאותו באמריקה הצפונית.
הר קוק הוא ההר ה-16 בגובהו בקנדה, וה-61 בגובהו בארצות הברית.
ההר ממוקם 25 קילומטרים דרומית-מערבית להר ונקובר (אף הוא על הגבול בין יוקון ואלסקה), ו-56 קילומטרים מזרחית-דרום-מזרחית להר סנט אליאס (אף הוא על הגבול בין יוקון ואלסקה).
ההר נמצא על הגבול בין הפארק והשמורה הלאומיים קלואן שביוקון, לבין הפארק הלאומי ראנגל-סנט אליאס (שניהם חלק מאתר מורשת עולמית של אונסקו).
בדומה להרים אחרים ברכס סנט אליאס, להר פסגה גדולה המתנשאת מעל סביבתו. מדרונו הדרום-מערבי של ההר הוא מתלול שגובהו 3,024 מטרים מעל קרחון מארוויין - ושאורכו בקו אווירי 6.4 קילומטרים.
היסטוריה > הטיפוס על ההר

בשל ריחוקו, העפילו לפסגת ההר לראשונה בשנת 1953. הראשונים שטיפסו על ההר היו ט. קלי (T. Kelley), ר. מקגוון ( .R McGowan), ט. מילר (T. Miller) ו-פ. מוהלינג (F. Mohling).
הערות שוליים

1 2 3  מידע גאוגרפי
↑  לפי אתר peaklist וכן לפי אנציקלופדיית ההרים הקנדית גובהו של ההר 4,196 מטרים מעל פני הים.
↑  לפי מקור אחר ההר מתנשא לגובה של 2,457 מטרים מעל סביבתו.
↑  לפי אנציקלופדיית ההרים הקנדית ההר מתנשא לגובה של 2,352 מטרים מעל סביבתו.
↑  לפי מקור אחר ההר מתנשא לגובה 2,351 מטרים מעל סביבתו.
↑  הרי אמריקה הצפונית לפי התנשאותם
↑  מידע גאוגרפי
1 2  מידע היסטורי על הטיפוס על ההר
↑  מקור נוסף להיסטוריית הטיפוס על ההר
הוראס מרדן אולברייט

| --- | --- |

 לידה:  6 בינואר 1890 בישופ, קליפורניה
 פטירה:  28 במרץ 1987 (בגיל 97) וואן נייס, קליפורניה
 מדינה:  ארצות הברית
 פעילות בולטת:  שימור הסביבה
 השכלה:  המרכז למשפטים של אוניברסיטת ג'ורג'טאון  אוניברסיטת קליפורניה בברקלי 
 תפקיד:  מנהל שירות הפארקים הלאומיים של ארצות הברית
 בת זוג:  גרייס נובל
 פרסים והוקרה:  עיטור כבוד "מדליית אודובון", 1969 מדליית החירות הנשיאותית ,1980
 
הוראס מרדן אולברייט (באנגלית: Horace Marden Albright; ‏6 בינואר 1890 – 28 במרץ 1987) היה איש שימור הסביבה ואיכות החיים אמריקאי.
ביוגרפיה

אולברייט נולד בבישופ, קליפורניה. אביו ג'ורג' אולברייט היה כורה פחם. הוראס הוא סיים את לימודיו באוניברסיטת ברקלי ב-1912. לאחר מכן למד באוניברסיטת ג'ורג'טאון, שם קיבל תואר במשפטים. שם גם הכיר ונשא לאישה את גרייס נובל ונולדו להם שני ילדים.
לאחר סיום הלימודים בגורג'טאון, פנה אולברייט לעבודה בוושינגטון הבירה במחלקת הפנים. בתפקיד זה הוא הפך לעוזרו המשפטי של סטיבן מאת'ר אשר שימש כעוזר המזכיר הממונה על הפארקים הלאומיים.
פעילותו בגנים הלאומיים

כאשר שירות הפארקים הלאומיים של ארצות הברית (NPS) הוקם בשנת 1916, סטיבן מאת'ר הפך לראש ה-NPS ואילו אולברייט, המשיך להיות העוזר המשפטי שלו.
תחת שירות הפארקים, אולברייט היה אחראי לאבטחת קרקעות שלאחר מכן ישמשו כפארקים לאומיים. מאת'ר אשר סבל ממה שידוע כיום כהפרעה דו־קוטבית, נעדר מהעבודה לעיתים תכופות כך שאולברייט הפך לאחראי ומנהל בפועל.
אולברייט הפך למפקח של הפארק הלאומי ילוסטון והפארק הלאומי יוסמיטי. ב-1922 הוא נבחר לחבר במועדון בון וקרוקט (Boone and Crockett Club), ארגון שימור חיות-בר שנוסד על ידי תיאודור רוזוולט וג'ורג' בירד גרינל.
בשנת 1929 חלה מאת'ר ואולברייט הפך למנהל ה-NPS. הוא שירת כמנהל עד שנת 1933 בה התפטר מתפקידו.
לאחר התפטרותו, החל אולברייט לעבוד עבור תאגיד האשלג של ארצות הברית, ותאגיד בוראקס וכימיקלים האמריקאי (Coast Borax Company). הוא שירת בתפקידים שונים בשתי החברות כמנהל, סגן נשיא ומנהל כללי. בתקופה זו הם התגוררו בניו רושל, ניו יורק. בשנת 1937 צויר דיוקנו על ידי האמן הרברט א. קולינס.
בשנת 1969 זכה אולברייט בעיטור כבוד "מדליית אודובון", האגודה הלאומית לשימור ציפורים וחקר התנהגותם.
בשנת 1980 החליט הנשיא ג'ימי קרטר להעניק לו את מדליית החירות הנשיאותית לכבוד יום השנה ה-64 של ה-NPS. הנשיא קרטר הכריז על הפרס באוגוסט 1980, ואת המדליה העניק לו ב־8 בדצמבר עוזר שר הפנים רוברט ל. הרבסט, בטקס בוואן נייס, לוס אנג'לס קליפורניה.
אולברייט נפטר ב וואן נייס קליפורניה ב -28 במרס 1987 בגיל 97. הוא נקבר ב-Forest Lawn Memorial Park, בקליפורניה.
לזכרו

מספר מקומות הקשורים לפעילותו בפארקים הלאומיים נקראים על שמו:
אלברייט גרוב (Albright Grove), חורשת אלברייט בפארק הלאומי גרייט סמוקי מאונטיינז .
מרכז הדרכה אולברייט בפארק הלאומי גרנד קניון
מרכז המבקרים אולברייט בפארק הלאומי ילוסטון.
פסגת אולברייט בפארק הלאומי גרנד טיטון נושאת את שמו.
אולברייט הייה אח במסדר הבונים החופשיים, בלשכת ליווינגסטון מס ' 32 בליווינגסטון, מונטנה.
הערות שוליים

↑  Herbert Alexander Collins - Biography, www.askart.com
↑  Previous Audubon Medal Awardees, Audubon, ‏2015-01-09 (באנגלית)
↑  https://nature.berkeley.edu/albright/lecture-archive, UC Berkeley Rausser College of Natural Resources (באנגלית)
↑  Horace Marden Albright (1890-1987) - Find A Grave..., www.findagrave.com (באנגלית)
↑  Albright Grove Trail - Great Smoky Mountains National Park, www.mysmokymountainvacation.com
| --- | --- |
בקרת זהויות :  GND: 118887130  ISNI: 0000 0001 0965 6653  LCCN: n50040185  NARA: 10580738  NTA: 146716728  SNAC: w6gm898q  Trove: 1201637  VIAF: 40176479   WorldCat (עם VIAF): 40176479
וסילי טים

| --- | --- |

 לידה:  9 ביוני 1820 (יוליאני) ריגה, האימפריה הרוסית 
 פטירה:  7 באפריל 1895 (יוליאני) (בגיל 74) ברלין, הקיסרות הגרמנית 
 מקום לימודים:  האקדמיה הקיסרית לאמנויות (1839) 
 תקופת הפעילות:  1835–1895 (כ־60 שנה) 
 תחום יצירה:  ציור, הדפס-אבן, book design, גרפיקה, פובליציסטיקה 
 
גאורג וילהלם טים הידוע בשמו וסילי פיודורוביץ' טים (בלטבית: Georgs Vilhelms Timms; ברוסית: Василий Фёдорович Тимм; 9 ביוני 1820 (יוליאני) –  7 באפריל 1895 (יוליאני)) היה צייר גרמני-בלטי ואמן גרפי שתיאר בציוריו ובהדפסי האבן שיצר את החיים ברוסיה הקיסרית.
טים נולד סמוך לריגה שבלטביה, למד באקדמיה הקיסרית לאמנויות בסנקט פטרבורג (אנ') ויצא למסע ברחבי היבשת ומחוצה לה. זמן מה חי בפריז ובאלג'יריה, אך לאחר המהפכה הצרפתית של 1848 נאלץ לחזור לתחומי האימפריה הרוסית, נלחם במסגרת הצבא הרוסי הקיסרי במלחמת הקווקז ונטל חלק גם במלחמת קרים.
אחרי 1867 עקר לברלין וחי בה עד לפטירתו באפריל 1895.
גלריה

משיחת אלכסנדר השני, 1856
ההכרזה על הכתרת אלכסנדר השני
האימאם שאמיל ובניו בסנקט פטרבורג, 1859
הערות שוליים

↑  תאריך הלידה הוא 9 ביוני 1820 לפי הלוח היוליאני
| --- | --- |
בקרת זהויות :  NLI: 987007308847105171  PLWABN: 9810552842005606  BnF: cb14961149c (data)  DSI: 3153  GND: 129144355  ISNI: 0000 0001 0989 9401  LCCN: n95105029  NKC: js2012710987  RKD: 310713  ULAN: 500120576  VIAF: 76586001   WorldCat (עם VIAF): 76586001
הומו ספיאנס אידלטו

| הומו ספיאנס אידלטו |
| --- | --- |

תקופה
פליסטוקן (תקופת האבן התיכונה האפריקאית)  כ-160 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
על־משפחה:: הומינואידים
משפחה:: הומינידיים
תת־משפחה:: הומיננאים
שבט:: הומיניניים
תת־שבט:: הומינינים
סוג:: אדם
מין:: אדם נבון
תת־מין:: הומו ספיאנס אידלטו
שם מדעי
 Homo sapiens idaltu
תחום תפוצה


הומו ספיאנס אידלטו (שם מדעי: Homo sapiens idaltu) הוא תת-מין נכחד של האדם הנבון, שחי לפני כ-160,000 שנה בתקופת האבן של אפריקה. טיפוס אדם זה נחשב כאחת הדוגמאות הקדומות ביותר של האדם הנבון. אידלטו היא מילה בעפרית, שמשמעותה "זקן" או "בכור".
שרידי מאובנים של הומו ספיינס אידלטו התגלו בהרטו בורי במרכז אוואש במשולש עפר שבאתיופיה בשנת 1997 על ידי טים וייט, ופורסמו בשנת 2003. באמצעות תיארוך רדיומטרי נקבע תאריך השכבות ל-160,000 – 154,000 לפני זמננו. שלוש גולגולות השתמרו במצב טוב, כשהשמורה מביניהם היא של זכר בוגר בעל מוח שנפחו 1,450 סמ"ק. גולגולות חלקיות אחרות הן של זכר בוגר ושל ילד בן שש. מבחינת תכונותיהם הפיזיות, כמו גם זמנם, מאובנים אלה פורשו כצורת ביניים בין מאובנים אפריקאים עתיקים יותר (הקודמים להומו ספיינס) ובין מאובני האדם הנבון הידועים מכמאה אלף שנה לפני זמננו ואילך. על כן וייט ושותפיו הציעו כי מאובנים אלה מייצגים את אבותיו הישירים של ההומו ספיינס המודרני במזרח אפריקה. בשל גילם הקדום, שרידי האידלטו מהווים ראיה חזקה נוספת למוצאו האפריקאי של הומו ספיינס.
זמן קצר לאחר תגלית זאת איבד אידלטו את מעמדו כשרידי האדם הנבון הקדומים ביותר. מאובנים שהתגלו באתר אומו קיביש בדרום-אתיופיה, תוארכו בשנת 2005 באמצעות שיטת תיארוך אשלגן-ארגון, שהעריך את גילם ב-190 אלף שנה, והם לפיכך הקדומים ביותר הידועים כיום.
הערות שוליים

↑  White, Tim D.; Asfaw, B.; DeGusta, D.; Gilbert, H.; Richards, G. D.; Suwa, G.; Howell, F. C. (2003), "Pleistocene Homo sapiens from Middle Awash, Ethiopia", Nature 423 (6491): 742–747, doi:10.1038/nature01669, PMID 12802332
↑  McDougall I. et al. (2005) "Stratigraphic placement and age of modern humans from Kibish, Ethiopia"
Nature. Vol. 433, pp. 733-736; doi:10.1038/nature03258
הר קייזר

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי טולה 
 קואורדינטות:  66°56′00″S 52°23′00″E﻿ / ﻿66.9333°S 52.3833°E﻿ / -66.9333; 52.3833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר קייזר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר קייזר
 
הר קייזר או הר קיזר (באנגלית: Mount Keyser) הוא הר בחלק המזרחי של הרי טולה בארץ אנדרבי, שבאנטארקטיקה.
ההר ממוקם 6 קילומטרים מזרחית - צפון-מזרחית להר ריידר.
היסטוריה > גילוי ההר

ההר מופה בהתבסס על תצלומי אוויר, שצולמו ממטוסי משלחת החקר האנטארקטית הלאומית של אוסטרליה בשנת 1957.
היסטוריה > מקור השם

שמו של ההר ניתן לו על ידי ועדת השמות האנטארקטיים של אוסטרליה.
ההר נקרא על שמו של ד. או. קייזר (D.O. Keyser), שהיה קצין רדיו בתחנת מוסון בשנת 1961.
הערות שוליים

↑  גאזט השמות האנטארקטיים של ארצות הברית
1 2 3 4 5  מידע גאוגרפי והיסטורי
↑  מידע גאוגרפי
| הרי טולה |
| --- | --- | --- |
| הרים | אולדפילד • בונד • בסט • ברטלט • דגרפלדט • דנהאם • דאנג'י • הארדי • הארווי • המפסון • מוריסון • מילר • סוקק • סטורר • פורטאוס • פיתגורס • קייזר • קינג • רודס • ריידר • ריסר-לארסן |  |
| רכסי הרים | פיקוק |  |
| נונאטאקים | הארווי |  |
ולרי זלוז'ני

| --- | --- |

 לידה:  8 ביולי 1973 (בן 51) זוויאהל, אוקראינה 
 מדינה:  אוקראינה אוקראינה
 השכלה:  National Defense University of Ukraine  Ostroh Academy  אקדמיה צבאית 
 השתייכות:  צבא היבשה האוקראיני 
 דרגה:  גנרל 
 פעולות ומבצעים
 מלחמת האזרחים באוקראינה  מלחמת אוקראינה–רוסיה 
 עיטורים
 Cross of Military Merit (6 במאי 2022)  גיבור אוקראינה (2024)  גיבור אוקראינה, מסדר כוכב הזהב (8 בפברואר 2024)  Medal "10 years to the Armed Forces of Ukraine"  מדליה לציון 20 שנה לעצמאות אוקראינה  מסדר בוגדן חמלניצקי  מסדר בוגדן חמלניצקי, דרגה 3  Medal "15 years to the Armed Forces of Ukraine"  בפסקה זו רשומה אחת נוספת שטרם תורגמה 
 
ולרי פֵדוֹרוֹביץ' זׇלוּזְ'ני (באוקראינית: Валерій Федорович Залужний; נולד ב-8 ביולי 1973) הוא קצין צבא אוקראיני. זלוז'ני שירת בתור המפקד העליון של הכוחות המזוינים של אוקראינה מאז 27 ביולי 2021 עד 8 בפברואר 2024, וחבר במועצה לביטחון לאומי והגנה מאותה עת, ב-29 בינואר 2024 פוטר מתפקידו. האדם המשפיע ביותר של 2022 על פי מגזין TIME.